CELEX: 32012D0823
Language: da
Date: 2012-12-19 00:00:00
Title: 2012/823/EU, Euratom: Kommissionens gennemførelsesafgørelse af 19. december 2012 om ændring af beslutning 90/183/Euratom, EØF om bemyndigelse af Irland til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering (meddelt under nummer C(2012) 9570)

21.12.2012   
            
            
               DA
            
            
               Den Europæiske Unions Tidende
            
            
               L 352/67
            
         KOMMISSIONENS GENNEMFØRELSESAFGØRELSE
   af 19. december 2012
   om ændring af beslutning 90/183/Euratom, EØF om bemyndigelse af Irland til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering
   (meddelt under nummer C(2012) 9570)
   (Kun den engelske udgave er autentisk)
   (2012/823/EU, Euratom)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 13, og
   ud fra følgende betragtninger:
   
               (1)
            
            
               I henhold til artikel 370 i Rådets direktiv 2006/112/EF af 28. november 2006 om det fælles merværdiafgiftssystem (2) kan de medlemsstater, som pr. 1. januar 1978 lagde afgift på de transaktioner, som er anført i bilag X, del A, fortsætte med at gøre det, og disse transaktioner skal tages i betragtning ved fastlæggelsen af momsindtægterne.
            
         
               (2)
            
            
               I henhold til artikel 371 i direktiv 2006/112/EF kan de medlemsstater, som pr. 1. januar 1978 fritog de transaktioner, der er anført i bilag X, del B, fortsætte med at fritage dem på de betingelser, der var gældende i hver af de berørte medlemsstater på samme dato, og disse transaktioner skal tages i betragtning i fastlæggelsen af momsindtægterne.
            
         
               (3)
            
            
               Med virkning fra 1989 har Kommissionen, for så vidt angår Irland, på grundlag af forordning (EØF, Euratom) nr. 1553/89 vedtaget beslutning 90/183/Euratom, EØF (3) om bemyndigelse af Irland til at beregne grundlaget for Fællesskabernes momsindtægter uden hensyntagen til visse transaktioner og, for andre transaktioners vedkommende, på basis af en tilnærmelsesvis vurdering.
            
         
               (4)
            
            
               Kommissionen har opfordret Irland til at afklare, om der stadig er behov for disse tilladelser, som Irland fik uden tidsbegrænsning, og underrette Kommissionen herom, og Irland meddelte, at der ikke længere var behov for tilladelse til at anvende en tilnærmelsesvis vurdering i henseende til de transaktioner, der er anført i nr. 13) i bilag X, del B, til direktiv 2006/112/EF.
            
         
               (5)
            
            
               Med henblik på at sikre klarhed og gennemsigtighed i Unionens bestemmelser bør bestemmelser, der er forældede eller er ophørt med at have virkning, ophæves.
            
         
               (6)
            
            
               Foranstaltningerne i denne afgørelse er i overensstemmelse med udtalelsen fra Det Rådgivende Udvalg for Egne Indtægter —
            
         VEDTAGET DENNE AFGØRELSE:
   Artikel 1
   Artikel 2, nr. 5), i beslutning 90/183/Euratom, EØF ophæves.
   Artikel 2
   Denne afgørelse er rettet til Irland.
   
      Udfærdiget i Bruxelles, den 19. december 2012.
      
         
            På Kommissionens vegne
         
         Janusz LEWANDOWSKI
         
            Medlem af Kommissionen
         
      
   
   
      (1)  EFT L 155 af 7.6.1989, s. 9.
   
      (2)  EUT L 347 af 11.12.2006, s. 1.
   
      (3)  EFT L 99 af 19.4.1990, s. 35.